Държавен вестник, бр. 42, 2006 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  42
МИНИСТЕРСТВО
НА ФИНАНСИТЕ
ПРАВИЛНИК
за прилагане на Закона за акцизите и данъч-
ните складове
Г л а в а  п ъ р в а
ОБЩИ ПОЛОЖЕНИЯ
Чл. 1. Този правилник урежда прилагането
на Закона за акцизите и данъчните складове,
наричан по-нататък “закона”.
Г л а в а  в т о р а
ОСВОБОЖДАВАНЕ И ВЪЗСТАНОВЯВАНЕ
НА АКЦИЗ
Раздел I
Ред за освобождаване от облагане с акциз по
силата на международен договор
Чл. 2. Освобождаването от плащане на ак-
циз, предвидено в чл. 21, ал. 1, т. 2 от закона,
се прилага при внасяне на акцизни стоки, как-
то и при извеждане на акцизни стоки от данъ-
чен склад.
Чл. 3. (1) Освобождаването по чл. 2 се из-
вършва въз основа на писмено потвърждение
от органа, координиращ изпълнението на съот-
ветния международен договор, до директора на
регионалната митническа дирекция, в състава
на която е митническото учреждение, компе-
тентно за митническото оформяне при внася-
не, съответно до директора на регионалната
митническа дирекция, в състава на която е те-
риториалното митническо управление по мес-
тонахождение на данъчния склад.
(2) Потвърждение по ал. 1 се изисква за вся-
ко внасяне или извеждане на акцизни стоки от
данъчен склад.
(3) Потвърждението по ал. 1 съдържа:
1. наименование, дата на обнародване и дата
на влизане в сила на международния договор и
основанието за освобождаването;
2. наименование на програмата или проек-
та, финансирани със средства в изпълнение на
международния договор;
3. номер, дата и предмет на конкретния до-
говор, сключен в изпълнение на международ-
ния договор;
4. наименование, седалище, адрес на управ-
ление, код по БУЛСТАТ (за чуждестранно
лице—идентификационния му номер в страна-
та, в която той е местно лице) на изпълнителя
по договора, сключен в изпълнение на между-
народния договор;
5. вид, количество и стойност на акцизните
стоки.
(4) Към писменото потвърждение се прила-
гат копия на всички документи, необходими за
митническото оформяне при внасяне на акциз-
ните стоки или за тяхното извеждане от данъ-
чен склад.
(5) Органът, координиращ изпълнението на
съответния международен договор, писмено
уведомява Централното митническо управле-
ние на Агенция “Митници” за лицата, оторизи-
рани да подписват писмените потвърждения по
ал. 1, и изпраща копие на договора, сключен в
изпълнение на международния договор.
Чл. 4. (1) Директорът на регионалната мит-
ническа дирекция извършва проверка относно
изпълнението на изискванията за освобожда-
ване от плащане на акциз на стоките по съот-
ветното писмено потвърждение.
(2) Когато при проверката се установи, че
изискванията за освобождаване са изпълнени,
директорът на регионалната митническа дирек-
ция писмено уведомява началника на митни-
ческо учреждение, компетентно за митничес-
кото оформяне при внасяне, съответно начал-
ника на митницата по местонахождение на да-
нъчния склад, че са налице основанията за ос-
вобождаване. Уведомлението се изпраща и до
органа, координиращ изпълнението на между-
народния договор.
(3) В случай на неизпълнение на изисквани-
ята за освобождаване директорът на регионал-
ната митническа дирекция писмено уведомява
за това органа, координиращ изпълнението на
международния договор.
Раздел II
Ред за възстановяване на акциз за алкохол и
алкохолни напитки
Чл. 5. Не се облага с акциз напълно денату-
рираният етилов алкохол.
Чл. 6. Възстановяването на платен акциз за
алкохол и алкохолни напитки се извършва на
основание чл. 22, ал. 2, 3 и 4 от закона.
Чл. 7. (1) Възстановяването по чл. 22, ал. 2
от закона се прилага само за производители на
оцет, лекарства, ароматични продукти за до-
бавки към хранителни стоки и безалкохолни
напитки с алкохолно съдържание не по-високо
от 1,2 % vol и на полуготови продукти за произ-
водство на хранителни стоки, въз основа на
писмено искане.
(2) Лицата по ал. 1 влагат в производството
алкохол и алкохолни напитки с платен акциз,
като възстановяването се извършва след реа-
лизация на стоките, в които те са вложени.
Чл. 8. (1) Искането за възстановяване се
подава до началника на митницата по седали-
щето на лицето по чл. 7, ал. 1 по образец съг-
ласно приложение № 1.
(2) Искането за възстановяване съдържа
данни за:
1. вида и количеството на реализираните
стоки, в които са вложени алкохол и алкохолни
напитки;
2. вида, количеството, единичната цена с
включен акциз и алкохолното съдържание на
вложените алкохол и алкохолни напитки;